Tallahassee, Florida

Tallahassee esas la chef-urbo dil Usana stato Florida. Segun la demografiala kontado di 2020, ol havis  habitanti, kontre  habitanti en 2000. Segun Usana Kontado-Ministerio, Tallahassee havas entote 271.27 km², equivalanta a 104.74 mi², di qui 263.8 km² (101.85 mi²) esas lando e la cetera esas aquo. Lua metropolala regiono havis  habitanti en 2016.

Ol divenis chef-urbo di Florida en 1824. L'urbo esas sideyo dil universitato Florida State, qua judikesas kom la 33ma maxim bona universitato di Usa.

 Geografio 
La reliefo dil urbo esas kelke kolinoza, kompare altra regioni de Florida. Lua mezavalora altitudo esas 62 metri. Lua maxim alta punto esas la kolino ube jacas l'edifico di statal asemblo.

La klimato dil urbo esas humida subtropikala (Cfa segun la klimatala klasifikuro da Köppen). La mezavalora temperaturo en januaro (vintro) esas 11,2°C, kontre ke la mezavalora temperaturo en julio (somero) esas 28,1°C. La maxima temperaturi dum la somero esas plu alta ibe kam en la peninsulo di Florida. Altralatere, dum la vintro lua temperaturi esas plu kolda, e mem povas falar infre 0°C dum kelka dii. Tamen, rare nivis dum la historio dil urbo. Dum tale nomizita "granda nivegoza tempesto" di 1899, la temperaturo falis til -19°C, la maxim basa temperaturo ulatempe enrejistrita en Tallahassee.

La pluvoza sezono iras de junio til setembro, quankam nulatempe existas sika sezono. La mezavalora yarala pluvo-quanto esas 1494 mm, e la maxim pluvoza monato esas agosto, kun mezavalore 193 mm.

 Demografio 
Segun la demografiala kontado di 2000, esis  homi,  hemanari, e  familii qui rezidis en la urbo. La denseso di habitantaro esis 607.6/km² (/mi²). Esis  domi kun mezvalora denseso di 276.0/km² (714.8/mi²). Segun raso, esis 60.42% Blanki, 34.24% Negri od Afrikan-Usani, 0.25% indijeni Amerikana, 2.40% Aziani, 0.05% Pacifik-insulani, 0.97% de altra rasi, e 1.67% de du o plura rasi, e 4.19% de la habitantaro esis Hispan-Usani o Latin-Amerikani de irga raso.

Esis  hemanari, di qui 21.8% havis pueri od adolecanti evanta min kam 18 yari en la domo, 30.1% esis mariajita e habitis kune; en 13.2% muliero sen spozulo esis la domo-chefo, e 53.4% esis ne-familii. En 34.7% de omna hemanari vivis singla individuo, e 6.0% habitesis da singla individuo evanta 65 yari o pluse. La mezvalora grandeso po hemanaro esis 2.17 personi e la mezvalora grandeso po familio esis 2.86 personi.

La procento di habitanti segun evo esis: 17.4% sub l'evo di 18, 29.7% de 18 til 24 yari, 27.9% de 25 til 44 yari, 16.8% de 45 til 64 yari, e 8.2% evanta 65 yari o pluse. La mezvalora evo esis 26 yari. Po singla 100 mulieri esis 89.5 viri. Po singla 100 mulieri evanta 18 yari o pluse esis 86.7 viri.

La mezvalora revenuo po hemanaro en la urbo esis US$ , e la mezvalora revenuo po familio esis US$ . La mezvalora revenuo por la viri esis US$  kontre US$  por la mulieri. La revenuo per capita por l'urbo esis US$ . Vivis sub la povreso-lineo 24,7% de la habitantaro e 12,6% de la familii, inkluzite 21,6% ek omna habitanti evanta min kam 18 yari, e 8,4% ek omna habitanti evanta 65 yari o pluse.

Kategorio:Urbi en Florida